**Frumoasa dansatoare**

*Dan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce mândră ești frumoasă dansatoare

Când formele-ți arăți în dansul vieții,

Și ce femeie blândă poți să fii

Când cauți brațele ce poate vor veni,

Acele brațe după care tu tânjești

Ce nu au fost în viața ta de până acum.

Mă uit și nu pot să-nțeleg

Te-aș întreba într-o zi să știi,

Ce mâini te-au mângâiat frumoasă dansatoare

Ce guri te-au sărutat, sătule,

Ce suflete-ai avut pe lângă tine

De au lăsat, adânci, atâtea urme?

Și după toate câte ai pățit

Tu ai rămas frumoasă dansatoare

Așa cum mulți bărbați ar vrea să aibă

La dreapta lor, femeia tandră, iubitoare,

Ce o ții ascunsă în fiecare zi!